Aukstā fronte

Aukstā fronte — aukstās gaisa masas ienākšana kādā teritorijā siltās masas vietā. Parasti tas notiek, aukstajam gaisam strauji ienākot kādā teritorijā. Tiek aizdzīts prom siltais gaiss, tas ceļas augšup, kondensējas, izveidojas lieli gubu lietusmākoņi un nolīst īsa, bet ļoti stipra lietusgāze. Šādi laikapstākļi var būt visu dienu. Pēc frontes pāriešanas atmosfēras spiediens strauji pieaug, bet gaisa temperatūra pazeminās. Diezgan bieži frontes laikā pastiprinās vējš. Jo lielāka ir gaisa temperatūras atšķirība starp siltās un aukstās gaisa masas temperatūru, jo lielāks parasti ir arī vējš. Ļoti bieži vējš pastiprinās pirms lietusgāzēm. 

Sinoptiskajās kartēs auksto fronti apzīmē ar zilu līniju (130px)

 Laikapstākļu secība aukstajā frontēCornish Maurice M., Ives Elaine E. Reeds Maritime Meteorology. — 3rd edition Adlard Coles Nautical, 2016. 92. lpp.  
+ElementsSiltajā sektorāEjot pāriAizmugurēBAROMETRSSākumā nelielas izmaiņas. Krīt pie pašas frontes.Pārejot frontei uzrāda pēkšņu kāpumu.Pastāvīgi kāpj, sākumā strauji, vēlāk kāpšana kļūst lēnāka.VĒJŠPastāvīgs virziens, tad nedaudz maina savu virzienu pretēji pulksteņrādītāja virzienam ziemeļu puslodē vai pulksteņrādītāja virzienā dienvidu puslodē un kļūst brāzmains pie pašas frontes.Pēkšņa un pamanāma virziena maiņa pulksteņrādītāja virzienā ziemeļu puslodē vai pretēji pulksteņrādītāja virzienam dienvidu puslodē. Dažreiz seko neliela virziena maiņa pretēji pulksteņrādītāja virzienam un pastiprināšanās.Parasti diezgan nemainīgs virziens izņemot brāzmu laikā, lēnām samazinās stiprums.TEMPERATŪRANelielas izmaiņas, bet pamanāms kritums, kad pārejot frontei sāk līt.Pēkšņš kritums.Nelielas izmaiņas, dažreiz lēnām krīt. Mainīga lietusgāžu laikā.MĀKOŅISlāņmākoņi (St) vai slāņu gubumākoņi (Sc), tad gubumākoņi (Cu) vai gubu lietusmākoņi (Cb).Gubumākoņi (Cu) vai gubu lietusmākoņi (Cb) ar saraustītiem slāņmākoņiem (Fs) un lietus slāņmākoņi (Ns) zem tiem, dažreiz ļoti zemi lietus slāņmākoņi (Ns).Augstie slāņmākoņi (As), augstie gubumākoņi (Ac), tad gubumākoņi (Cu) un iespējams gubu lietusmākoņi (Cb). Palielinās skaidras debess apjoms.NOKRIŠŅIViegls lietus ar pārtraukumiem vai smidzināšana, dažreiz skaidrs laiks. Pie pašas frontes stiprs lietus.Stiprs lietus, dažreiz krusa, iespējams pērkons.Stiprais lietus parasti ātri beidzas. Tam seko atsevišķas lietusgāzes, kuras kļūst aizvien retākas.REDZAMĪBAVidēja vai slikta, iespējama migla.Lietus laikā pasliktinās vēl vairāk.Pārejot frontei strauji uzlabojas un kļūst ļoti laba izņemot lietusgāžu laikā.

 Skatīt arī 
 Atmosfēras fronte
 Arktisā fronte
 Siltā fronte

 Atsauces 

 Ārējās saites 

Kategorija:Meteoroloģija
Kategorija:Jūrniecība